**Приложение № 10 към чл. 9, ал. 7**

**Методика за оценяване на кандидатите за членове на органи за управление и контрол на публичните предприятия към Министерство на здравеопазването по Закона за публичните предприятия**

**I. Методология при оценяването на кандидатите.**

1. Оценките на комисията се формира по шестобалната система, като най-високата оценка е отличен 6 при точност на оценката 0,25.

2. Крайната оценка на комисията се формира като средноаритметична стойност от оценките по отделните компоненти (критерии) на концепция и събеседването, които имат *еднаква тежест при формирането й*.

3. Оценяването **при концепцията** по съответните компоненти (критерии) се извършва при съобразяване на следните изисквания:

**3.1 Оценка от 5,75 до 6,00 се поставя в случаите, в които концепцията:**

- има отлично развита логическа структура и пълно съответствие с приложимата нормативна уредба;

- формулираните цели и задачи са съобразени в пълна степен с вида на дружеството и с предмета на дейност;

- в концепцията е включен пълен и обективен анализ на състоянието на дружеството;

- представена е цялостна визия за бъдещото развитие и личният принос на кандидата за реализирането й е адекватен.

**3.2 Оценка от 4,50 до 5,50 се поставя в случаите, в които концепцията:**

- има добре развита логическа структура и съответствие с приложимата нормативна уредба;

- формулираните цели и задачи са съобразени с вида на дружеството и с предмета на дейност;

- в концепцията е включен анализ на състоянието на дружеството и същият отговаря на обективното състояние;

- има визия за бъдещото развитие и е представен личният принос на кандидата за реализирането й.

**3.3 Оценка от 2,00 до 4,25 се поставя в случаите, в които концепцията:**

- няма добре развита логическа структура и липсва съответствие с приложимата нормативна уредба;

- формулираните цели и задачи не са съобразени в пълна степен с вида на дружеството и с предмета на дейност;

- в концепцията е включен анализ на състоянието на дружеството, който незадоволително или непълно отразява обективното състояние;

- има не добра визия за бъдещото развитие или не е представен личният принос на кандидата за реализирането й.

4. Оценяването на представянето на кандидатите **на събеседването** по съответните компоненти (критерии) се извършва при съобразяване на следните изисквания:

**4.1 Оценка от 5,75 до 6,00 се поставя в случаите, в които при събеседването:**

- Кандидатът показва отлично познаване на приложимата нормативната уредба и отлична способност да планира и взема управленски решения;

- Притежава в голяма степен административни умения, професионални и делови качества;

- Отлични комуникативни и организационни способности;

- Демонстрира отлична способност да преценява обективно и да представя адекватни разрешения на конкретни проблеми.

**4.2 Оценка от 4,50 до 5,50 се поставя в случаите, в които при събеседването:**

- Кандидатът показва в достатъчна степен познаване на приложимата нормативната уредба и добра способност да планира и взема управленски решения;

- Притежава административни умения, професионални и делови качества;

- Демонстрира приемливи комуникативни и организационни способности;

- Демонстрира в достатъчна степен способност да преценява обективно и да представя изпълними разрешения на конкретни проблеми.

**4.3 Оценка от 2,00 до 4,25 се поставя в случаите, в които при събеседването:**

- Кандидатът не познава достатъчно или напълно приложимата нормативната уредба и не демонстрира добра способност да планира и взема управленски решения;

- Притежава в незадоволителна степен административни умения, професионални и делови качества;

- Демонстрира ниско ниво на комуникативни и организационни способности;

- Демонстрира недобра степен на способност да преценява обективно и да представя изпълними разрешения на конкретни проблеми.

**II.** Крайната оценка на всеки от членовете на комисията се състои от оценка на концепцията по определените критерии в чл. 9, ал. 5 и спазване на методологията от Раздел I, при използване на следния образец:



***Крайна оценка (средна аритметична от оценките по всички критерии): ………………………..***

**III.** Крайната оценка на всеки от членовете на комисията се състои от оценка на проведеното събеседване по определените критерии в чл. 9, ал. 6 и спазване на методологията от Раздел I, при използване на следния образец:



***Крайна оценка (средна аритметична от оценките по всички критерии): ………………………..***